महाराष्ट्र के अमरावती में नैरो गेज (छोटी लाइन) के इस ट्रैक का इस्तेमाल करने वाली भारतीय रेलवे को हर साल एक करोड़ 20 लाख की रॉयल्टी ब्रिटेन की एक प्राइवेट कंपनी को देनी पड़ती है।अमरावती से मुर्तजापुर में स्थित इस ट्रैक में सिर्फ एक पैसेंजर ट्रेन शकुंतला एक्सप्रेस चलती है। 189 किलोमीटर के इस सफर को यह छह-सात घंटे में पूरा करती है। अपने इस सफर में शकुंतला एक्सप्रेस अचलपुर, यवतमाल समेत 17 छोटे-बड़े स्टेशनों पर रुकती है। 100 साल पुरानी पांच डिब्बों की इस ट्रेन को 70 साल तक स्टीम का इंजन खींचता था। इसे 1921 में ब्रिटेन के मैनचेस्टर में बनाया गया था।